 ప్రస్తుతం తెలుగు సినీ ఇండస్ట్రీలో డ్రగ్స్ విచారణ పరంపర కొనసాగుతోంది. గురువారం సిట్ ముందు ముమైత్ ఖాన్ హాజరైంది. శుక్రవారం (జూలై 28) హీరో రవితేజ విచారణకు హాజరు కాబోతున్నారు. ప్రస్తుతం విదేశాల్లో తన సినిమా షూటింగ్లో బిజీగా ఉన్న రవితేజ, షూటింగ్కు గ్యాప్ ఇచ్చి ఇండియాకు వచ్చారు. విచారణ ఎదుర్కొనేముందు ఆయన ప్రముఖ లాయర్లతో న్యాయపరమైన అంశాలపై చర్చించినట్టు తెలుస్తోంది. ప్రస్తుతం విచారణకు హాజరవుతున్న సినీ సెలెబ్రీటల ఇంటి వద్ద నుంచే మీడియా కవరేజ్ ఉంటుండడంతో, మీడియా కంట పడకుండా సిట్ విచారణకు హాజరు కావాలని ప్రయత్నిస్తున్నారని తెలుస్తోంది.    సిట్ విచారణకు తన ఇంటి వద్ద నుంచి కాకుండా వేరే ప్రాంతం నుంచి సిట్ ఆఫీసుకు రావాలని యోచిస్తున్నారట. తద్వారా మీడియా హంగామా లేకుండా సిట్ కార్యాలయానికి హాజరై విచారణలో పాల్గొనాలని రవితేజ భావిస్తున్నారట. అయితే, ఎక్కడి నుంచి వెళ్లాలన్నదానిని మాత్రం రహస్యంగా ఉంచినట్టు చెబుతున్నారు. కాగా, ఇటీవలే తన తమ్ముడు భరత్ మరణంతో పలు విమర్శలను ఆయన మూటగట్టుకున్న సంగతి తెలిసిందే. ముప్పేటా విమర్శలు వెల్లువెత్తడంతో భరత్ దశదిన కర్మ రోజు నేరుగా మీడియాతో మాట్లాడిన సంగతి తెలిసిందే.
 prastutam telugu cinee industrylo drugs vichaarana parampara konasagutondi. guruvaram sit mundu mumait khan haajaraindi. sukravaaram (juulai 28) heero raviteja vichaaranaku haajaru kaabotunnaaru. prastutam videsaallo tana sinima shootinglo bijiga unna raviteja, shootingku gyap ichi indiaku vachaaru. vichaarana edurkonemundu aayana pramukha laayarlatho nyaayaparamaina amsaalapai charchinchinattu telustondi. prastutam vichaaranaku haajaravutunna cinee selebritala inti vadda nunche media kavarej untundadamtho, media kanta padakunda sit vichaaranaku haajaru kaavaalani prayatnistunnaarani telustondi.    sit vichaaranaku tana inti vadda nunchi kakunda vere praantam nunchi sit aafiisuku ravalani yochistunnarata. tadwara media hangama lekunda sit kaaryaalayaaniki hajarai vichaaranalo paalgonaalani raviteja bhaavistunnaarata. ayithe, ekkadi nunchi vellaalannadaanini maatram rahasyamgaa unchinattu chebutunnaru. kaga, itivale tana tammudu bharat maranamtho palu vimarsalanu aayana mootagattukunna sangati telisinde. muppeta vimarsalu velluvettadamto bharat dasadina karma roju nerugaa meediatho matladina sangati telisinde.